HRW ກ່າວວ່າ ຫວຽດນາມ ທາລຸນນັກໂທດ ໃນຂອບເຂດ ທີ່ກວ້າງຂວາງ
ກຸ່ມ​ປົກປ້ອງ​ສິດທິ​ມະນຸດ Human Rights Watch ກ່າວ​ວ່າ ຕຳຫຼວດຫວຽດນາມ ໄດ້​ທຳການທໍລະມານ ພວກ​ນັກ​ໂທດ ຢ່າງແຜ່ກວ້າງ ​ຢູ່​ໃນ​ຄຸກຕ່າງໆ ທົ່ວ​ປະ​ເທດ.
ກຸ່ມປົກປ້ອງສິດທິມະນຸດທີ່ສຳຄັນສຸດກຸ່ມນຶ່ງກ່າວວ່າ ຕຳຫລວດ ຫວຽດນາມໄດ້ ພົວພັນກັບການການລ່ວງລະເມີດ ໃນຂອບເຂດ ທີ່ກວ້າງຂວາງ ຕໍ່ພວກນັກໂທດ ແລະມີຫລາຍຄົນ ໄດ້ຖືກທຸບຕີ ທໍລະມານ ແລະເສຍຊີວິດ ໃນຂະນະທີ່ຖືກກັກຂັງ ໃນລາຍງານ 96 ໜ້າ ທີ່ນຳອອກເຜີຍແຜ່ໃນວັນອັງຄານມື້ນີ້ ກຸ່ມ ປົກປ້ອງສິດທິ ມະນຸດ Human Rights Watch ໄດ້ຢ້ຳວ່າ ໃນ ຫລາຍສິບຄັ້ງ ຕຳຫຼວດໄດ້ທຳການທໍລະມານ ທີ່ອົງການດັ່ງກ່າວ ເວົ້າວ່າ ມີຢ່າງແຜ່ກວ້າງ ຢູ່ໃນຄຸກຕ່າງໆທົ່ວປະເທດ ລາຍງານກ່າວວ່າ ພວກນັກໂທດມັກຈະຖືກລົງໂທດໃນເລື້ອງ ເລັກໆນ້ອຍໆ ເຊັ່ນວ່າລະເມີດກົດຈາລະຈອນ ຫລືລັກເລັກຂະໂມຍນ້ອຍ ໃນຫລາຍໆກໍ ລະນີ ລາຍງານກ່າວວ່າ ເຂົາເຈົ້າໄດ້ຖືກທຸບຕີ ເພື່ອໃຫ້ຮັບສາລະພາບ ເວລາໃດ ທີ່ພວກນັກໂທດເສຍຊີວິດຢູ່ໃນລະຫວ່ວາງການຄຸມຂັງນັ້ນ ຕຳຫລວດມັກຈະໃຫ້ ໃນອັນທີ່ລາຍງານຮ້ອງວ່າ ຂໍ້ແກ້ໂຕທີ່ບໍ່ແຈ່ມແຈ້ງ ຫລືບໍ່ເປັນຕາໜ້າເຊື່ອ ເຊັ່ນວ່າ ຂ້າໂຕຕາຍ ຫລືເຈັບໂຊ ທີ່ພວກນັກໂທດບໍ່ເຄີຍເປັນມາກ່ອນ ກຸ່ມປົກປ້ອງສິດທິມະນຸດດັ່ງກ່າວເວົ້າວ່າ ພວກເຈົ້າໜ້າທີ່ຜູ້ທີ່ໄດ້ທຳການລະເມີດຢ່າງຮ້າຍ ແຮງ ບໍ່ຄ່ອຍຈະປະເຊີນໜ້າກັບການຖືກສອບສວນ ຫລືຖືກລົງໂທດ ແລະບາງຄັ້ງໄດ້ຖືກ ເລື່ອນຊັ້ນຊ້ຳ ຮອງຜູ້ອຳນວຍການຝ່າຍເອເຊຍຂອງກຸ່ມປົກປ້ອງສິດທິມະນຸດ Human Rights Watch ທ່ານ Phil Robertson ກ່າວວ່າ ລັດຖະບານຫວຽດນາມມີ “ວິກິດການສິດທິມະນຸດ ຢູ່ໃນກຳມື ແລະສົມຄວນທຳການສືບສວນ ແລະເລີ້ມໃຫ້ເຈົ້າໜ້າທີ່ຜູ້ທຳການລະເມີດ ຮັບເອົາ ຄວາມຮັບຜິດຊອບ ” ກຸ່ມປົກປ້ອງສິດທິມະນຸດ ທີ່ມີຫ້ອງການ ຢູ່ນະຄອນນິວຢອກດັ່ງກ່າວ ຍັງຕ້ອງການໃຫ້ ຮ່າໂນ້ຍ ໃຫ້ການອົບຮົມເພີ້ມຕື່ມແກ່ຕຳຫລວດ ຕິດຕັ້ງກ້ອງຖ່າຍຢູ່ໃນຫ້ອງສອບສວນ ແລະສະຖານທີ່ກັກຂັງຕ່າງໆ ແລະຄໍ້າປະກັນວ່າ ພວກທີ່ຖືກກັກຂັງ ສາມາດຕິດຕໍ່ຫາທະ ນາຍຄວາມໄດ້ ຍັງບໍ່ມີການໃຫ້ຄວາມເຫັນໃດໆ ໃນທັນທີເທື່ອ ຈາກລັດຖະບານຫວຽດນາມ